Ямайкийн мөнгөний тогтолцоо

Ямайкийн мөнгөний тогтолцоо нь 1976 оны 1-р сарын 8-нд Ямайка улсад батлагдсан орчин үеийн олон улсын мөнгөний систем бөгөөд валютын ханшийг засгийн газраас бус зах зээлийн зарчмаар тогтоодог тогтолцоо юм. Валютын ханш тогтмол хэлбэлзэлтэй байдаг тул тогтмол хаш биш харин хөвөгч ханш гэж нэрлэдэг байна.

1976-1978 онд Бреттон Вудсын мөнгөний тогтолцоог өөрчлөн зохион байгуулсны үр дүнд энэхүү Ямайкийн мөнгөний тогтолцоо бий болсон юм. Үүний үндсэн шинж чанар, зарчим.

 алтны стандарт болон алтны паритетуудыг албан ёсоор цуцалсан (дотоод болон олон улсын гүйлгээнд валютыг алттай холбохыг цуцалсан);
 алтны мөнгөгүйжүүлэлт бүртгэгдсэн: төв банкууд алтыг зах зээлийн үнээр ердийн бараа болгон худалдах, худалдан авахыг зөвшөөрдөг;
 Гадаад валютын нөөц бүрдүүлэхэд “дэлхийн мөнгө” болгон ашиглаж болох "Зээлжих тусгай эрх" товч. ЗТЭ (англи. Special Drawing Rights, SDR, SDRs) системийг нэвтрүүлсэн. ЗТЭ-ийг ОУВС гаргадаг. ЗТЭ-ийн чиг үүрэгт төлбөрийн тэнцлийг зохицуулах, үндэсний мөнгөн тэмдэгтийн үнэ цэнийг хэмжих;
 ЗТЭ-ээс гадна АНУ-ын доллар, Английн фунт стерлинг, Швейцар франк, Японы иен, Баруун Германы марк, Францын франк (сүүлийн хоёрыг евро болгон өөрчилсөн) нөөцийн валют гэж албан ёсоор хүлээн зөвшөөрөгдсөн;
 чөлөөт хөвөгч валютын ханшны журмыг тогтоосон: эрэлт, нийлүүлэлт дээр үндэслэн валютын зах зээл дээр тэдгээрийн ханшийг бүрдүүлдэг болсон;
 Улс орнууд бие даан валютын ханшийг бүрдүүлэх дэглэмийг хэд хэдэн хувилбар дотроос тодорхойлж болно.